**Ilomantsin Urheilijat** on vuonna 1939 perustettu ilomantsilainen urheiluseura. Se on menestynyt erityisesti hiihdossa, jossa seuran urheilijat ovat voittaneet arvokisamitaleitakin. Tunnetuimpia seuraa edustaneita ovat muun muassa Aki Karvonen ja Kaisa Varis.

Seura järjestää Pogostan hiihto -laturetken, jota on hiihdetty vuosittain vuodesta 1977. Osanottajamäärät ovat 2000-luvulla nousseet yli 3 000 hiihtäjän. Kansainvälisiä kilpailuita ja SM-hiihtoja Ilomantsin urheilijat on järjestänyt useita.

Seuran puheenjohtajana toimii Antti Immonen.

Historia
--------

Ilomantsissa järjestäytynyt urheilutoiminta alkoi jo 1900-luvun alussa. 1920- ja 1930-luvulla perustettiin viisi urheiluseuraa Ilomantsin sivukylille. Keskusseuran perustava kokous järjestettiin 25. maaliskuuta 1939.

Hiihto on lähes aina ollut Ilomantsin urheilijoiden valtalaji. Myös yleisurheilu on ollut suosittu laji, jonka harrastajia on ollut enimmillään lähes 300. Kolmas valtalaji etenkin 1960-luvulta lähtien on ollut pesäpallo, jossa enimmillään on pelannut 25 joukkuetta. Naisten joukkue nousi jopa mestaruussarjaan kaudeksi 1979 ja onnistui säilyttämään paikkansa siellä myös seuraavaksi kaudeksi, jolloin edessä oli kuitenkin putoaminen tiukkojen karsintakamppailuiden jälkeen. Hyvinkään Tahko voitettiin kotona 14-8, mutta vieraissa koettu 21-12 tappio tiesi sarjapaikan menoa Hyvinkäälle yhteistuloksella 29-26. Miesjoukkue on pystynyt voittamaan maakuntasarjan lohkonsa 1962, 1979, 1986 ja 1989.

Koripallo
---------

Aikaisemmin Ilomantsin Urheilijoiden lajivalikoimaan kuului myös koripallo. IlU:n naisten joukkue pelasi mestaruussarjassa kaksi kautta sijoittuen ensimmäisellä kaudellaan 1979–1980 Rauno Mäkelän valmennuksessa hyvin viidennelle sijalle. Puolivälierissä se hävisi Lahden Sampolle otteluvoitoin 2–0. Joukkueessa pelasivat tuolloin muun muassa Suomen mestaruuksia voittaneet Pirjo Wihinen ja Mervi Kontiala. Pirjo-Riitta Leppänen oli IlU:n paras korintekijä ensimmäisellä pääsarjakaudella.

Seuraavalla kaudella joukkue hävisi kaikki ottelunsa ja putosi sarjasta. Joukkueen paras korintekijä oli Marianne Hassinen.

**Luettelo pelaajista**

Taulukossa on lueteltu Suomen Koripalloliiton tilastopalvelun mukaan Ilomantsin Urheilijoissa Suomen naisten pääsarjaa pelanneet ja vähintään kaksi pistettä tehneet pelaajat. Mainitut ottelu- ja pistemäärät sisältävät myös pudotuspelit.

| Pelaaja | Kans. | Vuodet | Ottelut | Pisteet yht. | Palkinnot joukkueessa pelaajana |  |
| --- | --- | --- | --- | --- | --- | --- |
| Ensimm. | Viim. |
| Marianne Hassinen | Suomi | 1979 | 1981 | 36 | 461 |  |  |
| Arja Kurvinen | Suomi | 1979 | 1981 | 36 | 445 |  |  |
| Pirjo-Riitta Leppänen | Suomi | 1979 | 1981 | 36 | 301 |  |  |
| Mervi Kontiala | Suomi | 1979 | 1981 | 36 | 209 |  |  |
| Päivi Häikiö | Suomi | 1979 | 1981 | 36 | 204 |  |  |
| Pirjo Wihinen | Suomi | 1979 | 1981 | 36 | 172 |  |  |
| Ulla Purmonen | Suomi | 1979 | 1981 | 36 | 63 |  |  |
| Riitta Ryynänen | Suomi | 1980 | 1981 | 18 | 57 |  |  |
| Kristiina Suihko | Suomi | 1979 | 1981 | 36 | 29 |  |  |
| Tiina Vlasoff | Suomi | 1979 | 1980 | 18 | 12 |  |  |
| Riitta Kurvinen | Suomi | 1980 | 1981 | 18 | 8 |  |  |
| Varpu Räty | Suomi | 1979 | 1980 | 18 | 6 |  |  |

Pesäpallo
---------

### Junioritoiminta

| Pesäpallon junioreiden SM-mitalit |
| --- |
| Joukkue | Mitalit | Vuodet | Yhteensä |
| A-pojat |
| Pronssia **Pronssia** | 1970 | 1 |
| B-pojat |
| Pronssia **Pronssia** | 1980 | 1 |
| B-tytöt |
| Hopeaa **Hopeaa** | 1988 | 1 |
| Pronssia **Pronssia** | 1987 | 1 |
| C-pojat |
| Pronssia **Pronssia** | 1978 | 1 |
| C-tytöt |
| Hopeaa **Hopeaa** | 1986, 1989, 1990 | 3 |
| Pronssia **Pronssia** | 1979 | 1 |
| D-tytöt |
| Kultaa **Kultaa** | 1988 | 1 |
| Yhteensä: | **10** |

Palkinnot ja huomionosoitukset
------------------------------

### Miesten Itä-Länsi-valinnat

* Sakari Kolehmainen (1973)

### Naisten Itä-Länsi-valinnat

* Anita Ikonen (1980)
* Päivi Tiittanen (1980)

Lähteet
-------

1. ↑  pesäpallokalenteri 1981, sivu 206
2. ↑
3. ↑   (Arkistoitu – Internet Archive)
4. ↑  Suomen Koripalloliiton tulospalvelu (Arkistoitu – Internet Archive)
5. ↑   (Arkistoitu – Internet Archive)
6. ↑  Marianne Hassinen Suomen Koripalloliitto. Viitattu 23.4.2015. [vanhentunut linkki]
7. ↑  Arja Kurvinen Suomen Koripalloliitto. Viitattu 23.4.2015. [vanhentunut linkki]
8. ↑  Pirjo-Riitta Leppänen Suomen Koripalloliitto.  Arkistoitu 5.3.2016. Viitattu 23.4.2015.
9. ↑  Mervi Kontiala Suomen Koripalloliitto. Viitattu 23.4.2015. [vanhentunut linkki]
10. ↑  Päivi Häikiö Suomen Koripalloliitto. Viitattu 23.4.2015. [vanhentunut linkki]
11. ↑  Pirjo Wihinen Suomen Koripalloliitto. Viitattu 23.4.2015. [vanhentunut linkki]
12. ↑  Ulla Purmonen Suomen Koripalloliitto. Viitattu 23.4.2015. [vanhentunut linkki]
13. ↑  Riitta Ryynänen Suomen Koripalloliitto.  Arkistoitu 5.3.2016. Viitattu 23.4.2015.
14. ↑  Kristiina Suihko Suomen Koripalloliitto. Viitattu 23.4.2015. [vanhentunut linkki]
15. ↑  Tiina Vlasoff Suomen Koripalloliitto.  Arkistoitu 5.3.2016. Viitattu 23.4.2015.
16. ↑  Riitta Kurvinen Suomen Koripalloliitto.  Arkistoitu 5.3.2016. Viitattu 23.4.2015.
17. ↑  Varpu Räty Suomen Koripalloliitto.  Arkistoitu 5.3.2016. Viitattu 23.4.2015.
18. ↑  Itä-Länsi-pelaajat joukkueittain, miehet Rasilainen, Matti. Viitattu 10.1.2018.
19. ↑  Itä-Länsi-pelaajat joukkueittain Rasilainen, Matti. Viitattu 5.1.2018.

Aiheesta muualla
----------------

* Viralliset kotisivut
* Ilomantsin Urheilijat (IlU)[vanhentunut linkki] baskethotel.com